અમદાવાદ કોર્પોરેશનમાં વિરોધ પક્ષ કોંગ્રેસના નેતા પદે વરિષ્ઠ કોર્પોરેશને હાંસિયામાં ધકેલીને અચાનક દિનેશ શર્માઅે બાજી મારી લેતાં પક્ષના સંનિષ્ઠ કાર્યકરોમાં હજુ પણ અાશ્ચર્ય ફેલાયું છે. ૧૯૯૫થી ૨૦૦૦ દરમિયાન એનએલયુઅાઈના પ્રમુખ રહી ચુકેલા દિનેશ શર્મા વિપક્ષના નેતાની જવાબદારી એક વર્ષ માટે સંભાળશે કે અાગામી વર્ષ માટે તેની પણ કોઈ સ્પષ્ટતા નથી. કોંગ્રેસ હાઈકમાંડે ફક્ત નિમણૂકનો પત્ર અાપ્યો છે. પરંતુ ચૂંટણી ચૂંટણીઅે વોર્ડ બદલનારા દિનેશ શર્મા પોતે તો અઢી વર્ષની ટર્મ માટે અાશાવાદી છે. જો કે અત્યારે તો કોંગ્રેસ કાર્યાલયમાં દિનેશ શર્મા અને ધારાસભ્ય શૈલેશ પરમારની જુગલજોડીની જોરશોરથી ચર્ચા ચાલી રહી છે. કોંગ્રેસનાં વર્તુળો રમૂજમાં અા બંને મહાનુભાવોને ‘ધરમવીર’ ની જોડી તરીકે અોળખાવી રહ્યા છે ! કેટલાક ટીખળી તો એમ પણ કહે છે કે ‘દિનેશભાઈને નેતાપદે અારૂઢ કરવા શૈલેશભાઈઅે બહુ પરસેવો પાડ્યો હતો!! અેટલે ધરમવીરની જેમ સાથેને સાથે રહે તેમાં શી નવાઈ છે?!’ અે જે હોય તો, અા ધરમવીરની જોડીઅે સૈજપુરની મ્યુનિ. પ્રાથમિક શાળાની મુલાકાત લઈને પક્ષમાં પણ ભારે ખળભળાટ મચાવી દીધો છે તે બાબત ચોક્કસ છે.